google/wiki40b huggingface dataset:
Kėdainių kautynės

Rusijos puolimas

Tarybų Rusijos kariuomenės vadovybė planavo puolimu iš pietų per Alytų ir iš šiaurės per Kėdainius apsupti ir užimti Kauną. Priešo grupuotė, kurią sudarė apie 900-1000 karių su kulkosvaidžiais ir artilerija, 1919 m. sausio mėn. užėmė Šėtą, artėjo prie Kėdainių, kuriuos gynė Panevėžio apskr. ir Kėdainių apskr. apsaugos daliniai – apie 200 savanorių. Vasario pradžioje į rytus nuo Kėdainių prasidėjo Lietuvos kariuomenės sargybų susidūrimai su priešo žvalgais. Vasario 4 d. Rusijos kariuomenės daliniai puolė lietuvių savanorių sargybas Koliupės kaime, 2,5 km nuo Kėdainių, vasario 7 d. – Kapliuose ir Šilainėliuose, vasario 8 d. – lietuvių kariuomenės užtvarą Koliupėje ir ėmė artėti prie Kėdainių. Priešo puolimą sustabdė vien šautuvais ginkluoti Panevėžio apskr. apsaugos būrio savanoriai, vadovaujami karininkų J. Mikoliūno ir K. Dragūnavičiaus.

Kautynės

Perėjusiusius į puolimą lietuvių karius parėmė vokiečių artilerijos baterija. Priešo dalinių puolimą iš pietų Eigulių kaimo ir Paobelio dvaro kryptimis sustabdė J. Šarausko vadovaujamas Kėdainių apsaugos būrys. Būrininko P. Lukšio būrys Rusijos kariuomenės dalinius prie Eigulių kaimo puolė iš užnugario. Kautynės truko visą dieną. Priešas iš artilerijos apšaudė Kėdainius. Naktį kautynės nutrūko, Rusijos kariuomenės daliniai ėmė trauktis Šėtos link. Lietuviams padėti iš Kauno atvyko saksų savanorių kuopa su kulkosvaidžiais ir artilerija, buvo parengtas bendro puolimo planas.
Vasario 9 d. rytą žvalgydamas priešą prie Taučiūnų žuvo P. Lukšys, pirmasis fronte žuvęs Lietuvos kariuomenės savanoris. Kai vasario 9 d. Lietuvos kariuomenė stiprų smūgį sudavė Rusijos kariuomenės dešiniajam sparnui ir paėmė belaisvių, ši pasitraukė į Šėtą. Vasario 10 d. pagal kartu su vokiečiais parengtą planą apie 80 lietuvių savanorių ir 20 vokiečių pėstininkų su 3 kulkosvaidžiais ir 2 artilerijos pabūklais 3 voromis puolė Šėtą iš vakarų, šiaurės vakarų ir pietų. Neatlaikę lietuvių spaudimo, vokiečių kulkosvaidžių ir artilerijos ugnies priešo daliniai pasitraukė į Bukonis.
Per Kėdainių kautynes žuvo, buvo sužeista, pateko į nelaisvę daug priešo karių, lietuviams atiteko karo grobis: keliasdešimt šautuvų, daug šovinių, granatų, amunicijos. Kautynėse žuvo 40 lietuvių karių. Iniciatyvą šiame fronto ruože perėmė Lietuvos kariuomenė. Po Kėdainių ir Alytaus kautynių žlugo Tarybų Rusijos karinės vadovybės planai užimti Kauną.
Aaliyah Dana Haughton

Aaliyah Dana Haughton (žinoma kaip Aaliyah; 1979 m. sausio 16 d. – 2001 m. rugpjūčio 25 d.) – JAV R&B atlikėja ir aktorė.
Jonų kanalas

Jonų kanalas – grupė angelę suformavusių baltymų, kurie padeda nustatyti ir reguliuoti įtampos gradientą ląstelių plazminėje membranoje, leisdami jonams sklisti žemyn jų elektrocheminiu gradientu.

Biologinė reikšmė

Kadangi jie sukelia nervinius impulsus bei sinapsėse tarpininkauja kaip laidininkai, jonų kanalai yra pastebimai svarbios nervų sistemos sudedamosios dalys. Be to, jie taip pat yra vieni svarbiausių komponentų ir kituose biologiniuose procesuose, kuriuose vyrauja sparti ląstelių kaita, kaip antai širdies, skersaruožių raumeninių audinių ar lygiųjų raumenų susitraukimuose, epiteliniame maistinių medžiagų ir jonų perdavime, T ląstelių susidaryme bei kasos beta ląstelių insulino išsiskyrime.
Turnė

Istorija

Tai vienas seniausių Belgijos miestų (kartu su Tongerenu), siekiantis dar romėnų laikus (lot. Tornacum).
1935 m. mieste nulietas Kauno kariljonas.

Žymūs žmonės

Iš Turnė kilęs pirmasis frankų karalius Chlodvigas (466–511).
Otfried Preußler

Otfrydas Proisleris (vok. Otfried Preußler; 1923 m. spalio 20 d. – 2013 m. vasario 18 d.) – vienas žymiausių Vokietijos vaikų rašytojų, savo knygomis pripažinimą pelnęs ne tik savoje, bet ir daugelyje kitų pasaulio šalių. Daugiau negu 50 milijonų jo knygų kopijų buvo parduota visame pasaulyje ir buvo išversta į 55 kalbas. Geriausiai žinomi autoriaus kūriniai yra „Plėšikas Hocenplocas“ ir „Krabatas arba treji metai užburtame malūne“.
Jis gimė Liberece (Čekoslovakijoje) ir apsigyveno Bavarijoje (Vokietijoje).
Paklaustas, kodėl rašo vaikams, O. Proisleris atsako labai paprastai: „Rašymas vaikams man teikia begalinį džiaugsmą. Tiek pat džiaugsmo, kiek aš gaunu rašydamas, norėčiau palinkėti ir savo skaitytojams“. O. Proisleris savo pasisakymuose dažnai vartoja žodį „džiaugsmas“. Džiaugsmo kategorija ir išreiškia pagrindinį O. Proislerio, kaip rašytojo, kredo. „Gyvenimas ir džiaugsmas – dalykai, kurie suaugusiųjų pasaulyje, deja, ne visada būna greta, tačiau vaikystėje jie turėtų būti sinonimai“, – sako O. Proisleris.
Vilhelmo kanalas

Karaliaus Vilhelmo kanalas (arba Klaipėdos kanalas) – 1863–1873 m. tiesiogiai sujungęs Klaipėdos uostą ir Miniją (o per ją ir su Nemunu), šitaip aplenkiant Kuršių marias. Ilgis siekia 25–27 km, plotis 28–30 m, vidutinis gylis 1,7 metro. Po Antrojo pasaulinio karo kanalas buvo pervadintas Klaipėdos kanalu.
Kanalo pradžia yra ties Lankupiais, kur jis atsišakoja iš Minijos. Tada eina į šiaurės vakarus, pro Dreverną, galiausiai pasiekia Klaipėdą, kur susijungia su Malkų įlanka ties Konteinerių terminalu ir „Vakarų laivų gamykla“. Pripažintas hidrogeologinis draustiniu.

Istorija

Tiesti buvo planuojama dar XVIII a. viduryje, tačiau dėl finansinių sunkumų projektas atidėtas. Tuo metu Nemunu į Klaipėdą buvo plukdoma vis daugiau medienos, o vėjuotoje Ventės rago akvatorijoje neretai sieliai būdavo išblaškomi ir dėl to medienos pirkliai patirdavo nemažų nuostolių. Siekiant apeiti Kuršmares ir nuspręsta Miniją ties Lankupiais sujungti su Klaipėdos uostu.
Nuo Minijos žiočių iki Drevernos pradėta kasti 1863 m. vasarą, darbai truko apie 10 metų. Kanalo statybai vadovavo vokiečių inžinieriai Degneris ir Mohras. Kanalo 8 kilometrų ruožas buvo iškastas ir paruoštas naudoti 1865 m. spalio 16 d. Vandens lygio skirtumams pašalinti kanalo pradžioje taip pat pastatytas ir įrengtas Lankupių šliuzas (Lietuvos technikos paminklas). 1865 m. lapkričio 27 d. kanalas buvo oficialiai pavadintas Karaliaus Vilhelmo kanalu – tuo metu Prūsiją valdžiusio karaliaus Frydricho Vilhelmo I garbei. Kanalo kasimo darbai buvo tęsiami toliau. Paskutinę atkarpą nuo Drevernos iki Smeltės ir toliau kasė vietos gyventojai. Po Prancūzijos ir Prūsijos karo (1870–1871), Prancūzijai pralaimėjus, paspartinti kanalo kasimo darbams nuo 1870 m. paskutiniojo metų ketvirčio buvo atsiųsta apie 690 prancūzų karo belaisvių. Jie pradėjo kasti kanalą nuo Smeltės iki Stariškės (vok. Starrischken) kaimo, o kita grupė vietos gyventojų jau penketą metų kanalą kasė nuo Drevernos Smeltės link. Prancūzų belaisviai kanalą kasė apie trejus metus.
1902–1904 m. kanalo krantai sujungti dešimčia lengvų metalinių tiltų.
Liverpulis

Istorija

Miesto įkūrimo data yra laikomi 1207 m.

Kultūra

Liverpulis žinomas kaip tarptautinis kultūros centras. Jame susikūrė legendinė britų pop muzikos grupė The Beatles. Liverpulis žinomas ir vizualiųjų menų srityje. 2003 m. kartu su Norvegijos miestu Stavangeriu Liverpulis buvo paskelbtas 2008 m. kultūros sostinėmis. Miestas garsus savo teatrais tokiais kaip Empire, Everyman, Neptune, Royal Court, Unity ir Liverpool Playhouse. Taip pat mieste yra karališkasis Liverpulio filharmoninis orkestras (Royal Liverpool Philharmonic Orchestra).
2008 m. Liverpulyje įvyko 15 MTV EMA ceremonija.
Vecumniekų savivaldybė

Istorija

Savivaldybė sudaryta 2009 m. reformos metu iš Bauskės rajono dalies.
Soferis

Soferis (arba Soferis STaM; hebr. סת”ם) – judėjų raštų perrašinėtojas ir komentatorius, kuris savo ranka perašinėja Torą, tefiliną, mezuzas, ketubah, getą bei kitus svarbius judėjų tekstus. Terminas STaM yra akronimas, reiškiantis, kad soferis sugeba parašyti Torą, Tefiliną, Mezuzas.
Tai labai žydų gerbiamas žmogus, kuris puikiai žino Mozės įstatymus bei moka juos gražiai išrašyti ant popieriaus. Judėjui norint tapti soferiu, taikoma sena taisyklė: „Tu privalai būti rabinas, kad galėtum tapti soferiu“.
Būsimas soferis privalo būti drausmingas, mandagus, malonus ir gerbiamas visų tarpe. Kristaus laikais dauguma soferių buvo fariziejais ir Sandehrino teisėjais.
Bronius Latėnas

Biografija

1954–1963 m. mokėsi Vajasiškio septynmetėje mokykloje, 1966 m. baigė Salako vidurinę mokyklą. Baigęs mokyklą dirbo Zokorių kultūros namuose meno vadovu. 1967 m. įstojo į Lietuvos kūno kultūros instituto neakivaizdinį skyrių, perėjo dirbti į Vajasiškio kultūros namus. Kartu dirbo Vajasiškio aštuonmetės mokyklos mokytoju.
Nuo 1968 m. rugsėjo Zarasų M. Melnikaitės vidurinės mokyklos kūno kultūros mokytojas, nuo 1984 m. rugsėjo Zarasų 2-osios vidurinės mokyklos kūno kultūros mokytojas, 1991–1996 m. mokyklos direktorius. Jam vadovaujant įrengtas informatikos kabinetas, pradėta dėstyti anglų kalba. Mokykla pasirinko sustiprinto humanitarinio lavinimo kryptį su pagilintu gimtosios kalbos mokymu.
Nuo 1997 m. Visagino savivaldybės Vaikų teisių apsaugos tarnybos vyriausiasis specialistas, 2006 m. švietimo ir kultūros skyriaus vedėjas.
The Elder Scrolls III: Tribunal

Siužetas

Miegantį žaidimo žaidėją užpuola žudikas iš „Tamsiosios brolijos“, tačiau žaidėjas lieka gyvas. Tada jis nuvyksta į Ebonheart miestą ir sužino, kad „Tamsioji brolija“ yra sostinės Mournhold mieste. Žaidėjas išvyksta į Mournhold miestą, kurį užpuola karalienės Almalexia kariai, jis sunaikina Almalexia ir jos karius. Galiausiai žaidėjas susitinka su „Tamsiosios brolijos“ atstovais ir jiems atkeršija už užpuolimą, dar nugali piktų goblinų armiją ir tampa gerbiamas žmogus sostinėje.
Pardambiai

Aplinkinės gyvenvietės

Nemunėlio Radviliškis – 13 km
Strelniekai – 2,2 km
Gerkiai – 2,2 km
Slimaniškiai – 2,1 km
BIRŽAI – 21 km
Tamošiūnai II – 5,1 km
Zeliškiai – 2,9 km
Vakaro pokalbių laida

Vakaro pokalbių laida (angl. late-night talk show) – TV laidų žanras, ypač populiarus JAV. Laidoje pateikiami satyriniai monologai apie savaitės ar dienos aktualijas, kalbinami laidos svečiai, vyksta komedijiniai ar muzikiniai pasirodymai.
Šių laidų formatą išpopuliarino Johnny Carson nuo 1962 m. vedęs laidą „The Tonight Show Starring Johnny Carson“ NBC kanale. Įprastai laidos vedėjas sėdi už stalo ir praneša naujienas, o laidos svečiai sėdi šalia. Šiuo metu dažnoje tokioje laidoje pasirodo ir gyvi atlikėjai ar grupės.
Tokio formato laidos dažnai rodomos geriausiu TV laiku, taip vadinamu Prime time.
Vienos žinomiausių tokio formatų laidų JAV yra „The Tonight Show Starring Jimmy Fallon“, „Late Night with Seth Meyers“, „The Late Show with Stephen Colbert “, „The Late Late Show with James Corden“, „Last Week Tonight with John Oliver“ ir kt.

Lietuvoje

Lietuvoje toks formatas yra naujas. „Kitokie pasikalbėjimai“ startavo Kaune 2014 m. kovo 16 d., kai buvo pakalbintas Mantas Katleris. Vėliau tais pačiais metais šią laidą pradėjo vesti Justinas Jankevičius, tebevedantis šią laidą iki šiol. Šios laidos vaizdo įrašai yra YouTube ir Facebook.
Nuo 2016 m. rugpjūčio 31 d. TV3 kanalas rodo „Gero vakaro šou“ (vedėjai Justinas Jankevičius ir Mindaugas Stasiulis). Tuo tarpu nuo 2016 m. rugsėjo 11 d. interneto platformoje Youtube tokio formato laidą „Laikykitės ten su Andriumi Tapinu“ kuria ir veda žurnalistas Andrius Tapinas. Šios laidos kūrimui ir transliavimui A. Tapinas ir jo komanda lėšas surenka iš aukotojų „Patreon“ platformoje sutelktinio finansavimo būdu.
Ištvermė

Ištvermė – organizmo atsparumas įvairiems vidiniams ir išoriniams veiksniams (fiziniams krūviams, deguonies trūkumui, karščiui). Ištvermė priklauso nuo organizmo gebėjimo kuo ilgiau aprūpinti energetinėmis medžiagomis dirbančius raumenis, nervų sistemos gebėjimo valdyti raumenyse vykstančius fizinius ir cheminius procesus.
Kiličas

Kiličas (turk. pala; angl. kilij) – osmanų ir turkų naudotas gana daug lenktas kardas.
Pavadinimas kilęs iš turk. kılıç 'kalavijas'.
Kiličai atsirado antroje XV a. pusėje. Pirmieji kiličai turėjo ilgas, silpnai gale lenktas geležtes. Geležtės siauros, į galą siaurėjančios, o trečdalyje ties smaigaliu ar dar trumpesnėje dalyje geležtė dažnai turi platmeną – būna daugiau ar mažiau praplatėjusi. Ši platmena (rus. елмань, angl. yelman) paslenka masės centrą link smaigalio ir padidina kirčio galią.
Kiličai panašūs į persiškus šamširus ir arabiškus saifus, tačiau pastarieji neturi geležtės platmės. Kurį laiką osmanai gamino kiličus, tarpinius tarp originalių kiličų ir šamširų – naudojo šamširų geležtes be platmių ir kiličų efesus. Kiličų efesai turi šiek tiek stambesnius skersinius ir stambesnes buoželes, nei šamširai.
Nuo XVIII a. vidurio kiličus vėl ėmė daryti panašius į ankstyvuosius, bet trumpesnius, dailiau išlenktus ir platesnėmis geležtėmis bei dar platesnėmis platmėmis. Geležčių nugarėlės skerspjūvyje ėmė priminti T formą, dėl ko geležtės pasidarė tvirtesnės bei kertant ėmė daryti didesnę žalą. Kartais teigiama, kad tik šie vėlyvieji kiličai turkiškai vadinami pala.

Kiličai, bet ne kardai

Turkijos kariniame laivyne naudojama devynių raketinių katerių serija Kiliç, paskutiniai bus pastatyti 2009 m.
Sydsvenskan

Istorija

Laikraštis įsteigtas 1870 m. 1871 m. susijungė su „Snällposten“ (įsteigtas 1848 m.). 1994 m. laikraštį įsigijo įmonių grupė „Bonnier“.
2004 m. spalio 5 d. laikraštis nuo broadsheet formato perėjo prie compact.

Tiražas

1998 m. laikraščio tiražas siekė 125 000 egz. darbo dienomis ir 146 000 egz. sekmadieniais. 2005 m. tiražas siekė 129 300 egz. 2012 m. – 94 800 egz., o 2013 m. – 99 800 egz.
Tom Burke

Biografija

Tom Burke mokėsi Bostono universiteto teisės mokykloje. Sėkmingai varžėsi 400 m ir 440 jardų bėgimo rungtyse. 1895 m. pelnė profesionalo titulą 440 jardų bėgime. 1896 m. olimpinių žaidynių metu neatvykus garsiems sprinteriams, Butke netikėtai laimėjo 100 m bėgimą. Finale jis užfiksavo 12,0 s laiką, o pusfinalyje 11,8 s. Sprinteris išgarsėjo dėl savo starto pritūpus, kokius dabar naudoja šiuolaikiniai bėgikai. Tose pačiose žaidynėse lengvaatletis 400 m preliminariame ir finaliniame bėgimuose atbėgo pirmas ir iškovojo antrąjį aukso medalį pirmajai JAV rinktinei. Vėliau savo karjeroje sprinteris pradėjo bėgti vidutinius ir ilgus nuotolius. Galiausiai Tom Burke tapo teisininku, bet kartu dirbo ir sporto žurnalistu, bei lengvosios atletikos treneriu.
Kazliškiai (Šunskai)

Istorija

Anksčiau buvęs Vilkaviškio apskrities Paežerių valsčiuje. Pagal pirmajį Lietuvos visuotinį gyventojų 1923 metų surašymą Kazliškių kaime buvo 9 ūkiai ir 73 gyventojai.
Gimda

Gimda (lot. uterus) – vidinis moters lytinis organas, kuriame įsitvirtina apvaisinta kiaušialąstė ir auga vaisius. Gimda dalyvauja ir mėnesinėse. Ji yra mažajame dubenyje, tarp šlapimo pūslės ir tiesiosios žarnos. Tai storasienis raumeninis organas, kuris pas subrendusią moterį savo dydžiu ir forma primena apverstą kriaušę. Gimdos raiščiai fiksuoja gimdą tam tikroje padėtyje, o dubens raumenys laiko ją pasvirusią į priekį. Negimdžiusios moters gimdos ilgis apie 7–8 cm, plotis 4–6 cm, svoris 30–40 g. Pas gimdžiusią moterį gimdos matmenys ir svoris kiek didesni. Gimdos liaukos išskiria vandeningą sekretą, kuris sudrėkina gimdos gleivinę.
Viršutinė ir platesnė, pusapvalė gimdos dalis vadinama gimdos dugnu, žemiau jos yra gimdos kūnas – didžiausia gimdos dalis, kuris siaurėdamas į apačią pereiną į gimdos sąsmauką, pereinančia į gimdos kaklelį. Gimdos viduje yra trikampio formos ertmė, kurios pagrindas nukrypęs į gimdos dugną, ir jos viršutiniuose kampuose atsiveria kiaušintakiai. Gimdos kaklelis yra cilindro ar šiek tiek kūgio formos. Jo viduje yra kanalas, kurio viršutinė dalis (vidinės žiomenys) pereina į gimdos ertmę, o apatinė (išorinės žiomenys) atsiveria makštin. Pas negimdžiusią moterį, gimdos kaklelio išorinės žiomenys yra apvalios, o pas gimdžiusią – skersinio plyšio formos.
Gimda yra judrus organas: būdama mažojo dubens viduryje, ji gali pasislinkti atgal, jei padidėja šlapimo pūslė, pirmyn – jeigu padidėja storoji žarna, arba aukštyn – nėštumo metu. Po gimdymo gimda sugrįžta į pradinę padėtį. Sulaukus menopauzės gimda susitraukia, atrofuojasi jos gleivinė. Kartais gimdos kūnas patologiškai būna kitoje padėtyje (pvz., pasviręs atgal), ir tuomet moteris gali nepastoti, kadangi spermatozoidai neprasiskverbia į gimdos ertmę.

Gimdos ligos

Dažniausi gimdos susirgimai – navikiniai (mioma, sarkoma) ir uždegiminiai (endometritas, metrocendometritas). Ligų pasekmės – sutrinka moters ciklas, galimas nevaisingumas, persileidimas ir kt.
Prezidentas Smetona

Istorija

Minininkas „M59“, vėliau tapęs „Prezidentu Smetona“, buvo pastatytas 1917 m. spalio 31 d. Vokietijoje, „Deschimag-Werk Seebeck“ laivų statykloje. Pasibaigus Pirmajam pasauliniam karui laivas nuginkluotas. 1927 m. už 289000 litų nupirktas laivas, pervadintas „Prezidentu Smetona“, tapo pirmuoju 1935 m. rugpjūčio 1 d. kariuomenės vado generolo Stasio Raštikio įsakymu įsteigto Lietuvos karinio jūrų laivyno laivu. Karo laivo vadu paskirtas jūrų kapitonas Antanas Kaškelis, artilerijos karininku – leitenantas Povilas Julius Labanauskas, inžinieriumi-mechaniku – Antanas Darginavičius, navigacijos karininku – Vytautas Kuisinas. Pirminė laivo paskirtis – kovoti su kontrabanda bei jūreivių apmokymui.
1939 m. kovo 22 d. po ultimatumo Vokietijai atidavus Klaipėdos kraštą „Prezidentas Smetona“ perkeltas į Liepojos uostą, kadangi Šventosios uostas nebuvo pritaikytas tokio dydžio laivams. Tų metų gruodžio 1 d. iš pareigų laive atleidus šešiasdešimtmetį jūrų kapitoną A. Kaškelį laikinuoju laivo vadu paskirtas kapitonas leitenantas P. J. Labanauskas.
1940 m. „Prezidentas Smetona“ tapo pavaldus okupacinei TSRS karinei vadovybei. Iš pavadinimo nukalus žodžio „Smetona“ raides tų metų birželio 19 d. laivas pervadintas „Prezidentu“. Liepą laivo pavadinimas pakeistas į „Pirmūną“, vėliau jau vardu „Korall“ perduotas į TSRS Baltijos laivyną. Karo laivas dalyvavo Antrojo pasaulinio karo mūšiuose su vokiečiais, kol 1945 m. sausio 11 d. užplaukė ant minos Suomių įlankoje ir nuskendo.
Laive plevėsavusią Lietuvos vėliavą su Vyčio kryžiumi raudoname skyde išsaugojo JAV gyvenęs lietuvis Henrikas Gaidis, pažinojęs P. J. Labanauską. 2018 m. vasario 8 d. vėliava Lietuvos valstybės šimtmečio minėjimo proga metams laiko perduota Lietuvos jūrų muziejui, kur bus demonstruojama.
2017 m. liepos 2 d. Baltijos jūros dugne paieškas atlikę Klaipėdos universiteto mokslininkai pranešė 85 m gylyje radę labai panašaus laivo liekanas. Ekspedicijos vadovo Vlado Žulkaus teigimu rasto laivo liekanos atitinka „Prezidento Smetonos“ brėžinius, o pagal pažeistą laivo priekį galima daryti prielaidą, jog „Prezidentas Smetona“ 1945 m. buvo torpeduotas.
Česlovas Stonys

Biografija

1986 m. Kauno ekonomikos technikumą, technikas – planuotojas.
UAB „Kopos“ prezidentas, direktorius, Neringos miesto kultūros, švietimo ir sporto skyriaus instruktorius, 2004 m. Pakrančių apsaugos rinktinės Neringos užkardos specialistas.
Nuo 1995 m. Lietuvos centro sąjungos, 2005 m. Darbo partijos, 2010 m. Lietuvos socialdemokratų partijos Neringos skyriaus narys.
2006–2007 m., 2007–2011 m. ir nuo 2011 m. Neringos savivaldybės tarybos narys. 
Sutuoktinė Violeta, vaikai Vaida, Rūta.
Than Quảng Ninh FC

Istorija

Klubo ištakos siekia 1956 m.
Ateitis (JAV)

Istorija

Leistas 1950–1960 m. Brukline, nuo 1960 m. Čikagoje, 1967–1968 m. Niujorke.

Redaktoriai

Kazys Ambrozaitis, A. Pocius, Juozas Baužys, Paulius Jurkus, kun. Jonas Petrėnas, Pranas Naujokaitis (Brukline). Čikagoje buvo sudaryti du redakciniai kolektyvai, kurie pakaitomis redagavo leidinį. Jiems vadovavo R. Rudys ir Rimvydas Šliažas (1960–1962 m.) R. Repšys ir P. Kaufmanas, S. Radvila (1964–1966 m.), A. Sabalis (1967–1968 m. Niujorke), Jonas Šoliūnas (1969–1971 m.), kun. Jonas Staškevičius (1972–1974 m.) kun. Kęstutis Trimakas (1975–1983 m.) Stasė Petersonienė (1983–1989 m.), Danutė Bindokienė – nuo 1989 m.
Morandi

Istorija

Morandi populiari ne tik Rumunijoje, singlas „Beijo“ 2005 m. vasarą buvo gerai įvertintas kai kuriuose Europos muzikos topuose, pavyzdžiui, MTV Europe Chart ir World chart express. 2005 metų Rumunijos MTV muzikos apdovanojimuose Morandi buvo nominuoti 'best Romanian act' kategorijoje, nors apdovanojimo laimėti jiems nepavyko. 2006 metų Rumunijos MTV apdovanojimuose Morandi laimėjo „Geriausios dainos“ apdovanojimą (Beijo) ir geriausio vaizdo klipo apdovanojimą (Falling Asleep).
Morandi laikoma vienu sėkmingiausių muzikos projektų Rumunijoje, viešumoje pasirodžiusi 2004 metais. Pirmasis siglas aglų kalba 'Love me' buvo išleistas nesitikint sulaukti tokio populiarumo. Tačiau dainos nenustojo groti radijo stotys, jai taip pat pavyko užkopti į aukščiausias topų vietas, vaizdo klipas sulaukė galybės komplimentų. Tuomet Morandi komanda nusprendė tęsti savo veiklą, kaip vėliau paaiškėjo, labai sėkmingai.
Tuomet buvo išleistas albumas pavadinimu „Reverse“. Neįprastas skambesys buvo sukurtas panaudojus panašius balso įrašus kuriant visas vienuolika dainų. Publika, sužinojusi jog dainos kuriamos Rumunijoje, pradėjo dar labiau domėtis grupe.
Jau dvi naujausio albumo „N3XT“ dainos tapo populiariais singlais, kuriems buvo sukurti vaizdo klipai („Afrika“ ir „Angels“). Pastarasis vaizdo klipas dažnai vadinamas vienu geriausių Rumunijos muzikos istorijoje.
2008 m. grupė laimėjo geriausios Rumunijos atlikėjų titulą MTV Europos muzikos apdovanojimuose.
Tribuliškiai

Aplinkinės gyvenvietės

Porijai – 2,2 km
BIRŽAI – 32 km 
Padagai (Biržai) – 1 km
Linaičiai – 1,9 km
VABALNINKAS – 10 km
Mikėnai (Pasvalys) – 2,3 km
Lebeniškiai – 2,5 km
Eiminiškiai – 1,4 km
Mažionys (Pasvalys) – 2,9 km
Linkiamiškis – 2,5 km
Laužai (Biržai) – 2,8 km
Viesytės savivaldybė

Istorija

Savivaldybė sudaryta 2009 m. reformos metu iš Jėkabpilio rajono dalies.
Beicas

Beicai – cheminės medžiagos augalų sėklai ir sodiniams saugoti (beicuoti) nuo sėkloje ir dirvoje esančių ligų sukėlėjų. Tai įvairūs organiniai junginiai (pvz., gyvsidabrio – granozanas; benzimidazolo dariniai – benlatas, BMK, tektas; karbamino rūgšties dariniai – fentiuramas, TMTD).
Kontaktiniai beicai naikina grybus, esančius sėklų paviršiuje ar negiliai po luobele.
Vidiniai beicai – sėklose esančius grybus.
Vienais beicais beicuojama įvairių augalų, kitais – tik vienos rūšies sėkla. Pastaruoju metu gaminami kombinuoti beicai, sudaryti iš dviejų ir daugiau fungicidų (pentatiuramas, heksatiuramas) arba su insekticidų priedu (pvz., fentiuramas, tigamas). Vidinei sėklų infekcijai įveikti vartojamas baitanas, fundazolas, vitavaksas. Nuodingi.
Milijonas

1 000 000 (milijonas), arba tūkstantis tūkstančių, yra natūralusis skaičius, lygus 10⁶. Standartine sistema žymimas 1E6. SI priešdėlis – „mega-“.
Anykščių miesto stadionas

Istorija

Dabartinis Anykščių miesto stadionas pradėtas tvarkyti apie 1948 m. Iki tol Anykščių jaunimas žaisdavo ant Siekano kalno, už Janydžių. Stadione aikštė buvo įrengiama padedant miestiečiams, moksleiviams, aplinkiniams ūkininkams.
2018 m. po stadiono atnaujinimo tribūnų talpa išplėsta iki 500 vietų.
Willem-Alexander

Biografija

Jaunystėje buvo laikomas lėbaujančiu kazanova, prastai sostui pasirengusiu princu, pelniusiu „Princo Pilso“ pravardę  pagal tam tikros rūšies alų. 1993 m. baigęs studijas Leideno universitete, jis ėmėsi kratytis neigiamo įvaizdžio, pradėjo keliauti po šalį. 1998-aisiais gavo parlamento pritarimą tapti Tarptautinio olimpinio komiteto nariu. Pradėjęs domėtis vandens išteklių tvarkymu, jis dėl šių savo pastangų 2006 m. buvo paskirtas JT generalinio sekretoriaus Vandens ir sanitarijos reikalų patariamosios tarybos pirmininku.
Po pažinties su būsima žmona Maxima ir 2002 m. įvykusių vestuvių jis pelnė sosto verto rimto karališkojo asmens ir šeimos žmogaus įvaizdį. Pažangesniu ir paprastiems žmonėms dar artimesniu nei jo motina laikomas karalius moderniškumą įtvirtino savo užsienio vizitais ir tinklaraščiu. 
Vilemas Aleksandras  prieš tapdamas karaliumi turėjo įvairių laipsnių Nyderlandų ginkluotosiose pajėgose, karinę ir civilinę piloto licencijas. 2017 m. duomenimis, monarchas kaip antrasis pilotas reguliariai skraidė įprastų oro linijų lėktuvais.

Šeima

Vilemas Aleksandras turėjo du jaunesnius brolius – Friso ir Constantijn. Jo žmona – karalienė Maxima, investicinės bankininkystės specialistė iš Argentinos. Trys dukros – Catharina-Amalia (g. 2003), Alexia (g. 2005) ir Ariane (g. 2007).